OBH 3976/1996.
Az állampolgári jogok országgyűlési biztosa általános helyettesének jelentése
Ügyintéző: Dr. Gáspárné dr. Pere Katalin

	A panaszos munkatársa érdekében fordult az állampolgári jogok országgyűlési biztosa általános helyetteséhez, mert az érintett  rokkantsági nyugdíj igényét II. fokon is elutasította a Nyugdíjbiztosítási Igazgatóság, mivel munkaképesség csökkenése 40 %-os. 
	A vizsgálat során  megállapítást nyert, hogy az igény elutasítása jogszerű volt, mert az igénylő nem rendelkezett a rokkantsági nyugdíjra jogosító orvosi feltétellel. A fentieket a panaszhoz becsatolt i: II. fokú elutasító határozat is tartalmazta.
	Az elutasító határozat tartalmazta a jogorvoslati lehetőséget is, nevezetesen 30 napon belül keresettel fordulhatott volna dolgozójuk a Szolnoki Városi Bírósághoz. Az érintett jogorvoslati lehetőségével nem élt. 
	Az állampolgári jogok országgyűlési biztosa általános helyettese tájékoztatta a további jogi lehetőségekről, hogy amennyiben változatlanul beteg, az igényét állapot rosszabbodás címén, melyet a kezelőorvosának kell igazolni az e célra rendszeresített nyomtatványon, 1 éven belül és az 1 év elteltét követően pedig bármikor ismételten benyújthatja. 
	A munkaképesség-csökkenés megállapítására a törvény szerint az Országos Orvosszakértői Intézet illetékes bizottsága jogosult mind első, mind másodfokon. Dötnésüket kereset alapján csak a bírósági orvos szakértő véleményének megfelelően a bírósági itélet változtathatja meg. 
	A fentiek alapján az állampolgári jogok országgyűlési biztosa általános helyettese megállapította, hogy a panasz nem hozható összefüggésbe az érintett alkotmányos jogaival, az állampolgári jogok országgyűlési biztosáról szóló 1993.évi LIX. törény alapján további vizsgálatot
nem indított, a panaszost erről tájékoztatta.